recursal/SuperWikiNEXT-32B huggingface dataset:
חייל אמריקאי תולה את כבסיו על ביצורי קו זיגפריד, ספטמבר 1944. הביצורים האחרונים בקו נפלו באביב 1945
**We're Going to Hang out the Washing on the Siegfried Line** ("נתלה את הכביסה על קו זיגפריד") הוא שיר היתולי באנגלית שחובר בימי המלחמה המדומה בחודשים הראשונים של מלחמת העולם השנייה. פזמון השיר מבוסס על משחק מילים בין "קו זיגפריד" לבין clothesline, שפירושו חבל כביסה, ומילולית: "קו בגדים". 

השיר נכתב על ידי המשורר האירי ג'ימי קנדי (Jimmy Kennedy) בעת ששירת כקצין בחיל המשלוח הבריטי בצרפת. הוא חיבר אותו במטרה ללגלג על קו זיגפריד - קו הביצורים הגרמני בגבול גרמניה-צרפת שמולו ניצבו חיילי בעלות הברית, וכדי לרומם את מוראל החיילים והציבור בעורף. מלחין השיר היה מייקל קאר (Michael Carr).

השיר בוצע בקונצרט גדול שנערך בבסיס צבאי בלונדון ב-17 באוקטובר 1939 על ידי הזמרת אדלייד הול (Adelaide Hall) בליווי תזמורתו של אנונציו מנטובאני (Annunzio Paolo Mantovani). הקונצרט שודר על ידי ה-BBC וצילום יומן קולנוע שלו השתמר ונחשב לצילום המוקדם ביותר של אמן המבצע את השיר.

השיר זכה בימי במהלך המלחמה לביצועים של אמנים בולטים, וביניהם ארתור אסקי (Arthur Askey), פלנגן ואלן (Flanagan and Allen) וורה לין. צמד הלזלים (The Two Leslies) חיברו לשיר קדימון בנוסח של מכתב שכותב חייל בצרפת לאמו וכן מספר שורות נוספות.

לאחר המערכה על צרפת ועל ארצות השפלה, שהסתיימה בתבוסת בעלות הברית, חוברה פרודיה בגרמנית על השיר.

קישורים חיצוניים
----------------

* מידע על היצירה "We're Going to Hang out the Washing on the Siegfried Line" באתר מיוזיק בריינז
* Jimmy Kennedy's obituary at the *New York Times*, April 1984

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz work: b2e8ba9b-6d0d-45b8-bbeb-20707dbb94fb

 |
**ניאאו** (Niau) הוא אטול קטן ב**פולינזיה הצרפתית,** בקומונה של איי פאקאראקה (איי טואמוטו). בתוך אטול זה יש שונית רחבת ידיים. האטול בהיקף של 8 קילומטר ושטח של 20 קמ"ר. הלגונה שבתוך האטול ביצתית וסגורה לחלוטין. רצועת קרקע צרה המקיפה את הלגונה מכוסה על ידי צימחייה. שטח הלגונה הוא 33 קמ"ר, ויש לו צבע ירוק יוצא דופן. כמות האנשים באי היא 226 אנשים (החל משנת 2012).

היסטוריה
--------

הראשון שביקר באי ניאאו, בשנת 1820 היה אירופאי, חוקר גרמני פביאן גוטליב פון בלינגסהאוזן. הוא כינה את האי בשם **גריג**.

מנהל
----

ניאאו הוא חלק מינהלי מהקומונה של פאקאראקה.

אקולוגיה
--------

ניאאו הוא אחד מכמה המקומות שבהם נשמרה המערכת האקולוגית הטרופית הלחה של איי טואמוטו. היער נשמר בחלקי האי המרכזיים. הוא מכיל כמה מינים של צמחים ובעלי חיים. ציפור בסכנת הכחדה קריטית מתגוררת ביער של ניאאו.

שדה התעופה ניאאו
----------------

שדה התעופה ניאאו הוא בקצה הצפוני של האי.

קישורים חיצוניים
----------------

ויקישיתוף מדיה וקבצים בנושא **ניאאו** בוויקישיתוף
סרטון שצולם באי ניאאו ומסביר עליו (הסרטון באיטלקית)

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 4784148574355224430007
* WorldCat (עם VIAF): 4784148574355224430007

 |
**הלֶמה של סקרף** (**Scarf's Lemma**) היא אחת מהתוצאות היסודיות בתחום קומבינטוריקה. בארבעת העשורים האחרונים היא שימשה כנקודת מפתח בפתרון בעיות קומבינטורית השואפות למציאת פתרון יציב. נקראת ע"ש הרברט סקרף.

פירוט
-----

יהי {\displaystyle m<n} ו {\displaystyle B\_{mxn}} מטריצה של מספרים ממשיים כך ש {\displaystyle b\_{i,j}=\delta \_{i,j}}
לכל {\displaystyle 1\leq i,j\leq m}.  

יהי {\displaystyle b\in \mathbb {R} ^{m}} וקטור חיובי כך שהקבוצה {\displaystyle \ \{\alpha \in \mathbb {R} \_{+}^{n}:B\alpha =b\}} חסומה.  

תהי 
{\displaystyle C\_{mxn}} מטריצה כך ש {\displaystyle c\_{i,i}\leq c\_{i,k}\leq c\_{i,j}} כאשר
{\displaystyle i,j\leq m;i\neq j;k>m}  

אזי קיימת תת-קבוצה {\displaystyle \left|J\right|=m;J\subseteq [n]} המקיימת:  

1. 
{\displaystyle B\alpha =b} עבור {\displaystyle \alpha \in \mathbb {R} ^{n}} חיובי כשלהוא כך ש
{\displaystyle {\boldsymbol {\alpha }}\_{j}=0} כאשר {\displaystyle j\not \in J}
  

2. לכל {\displaystyle k\in [n]} קיים {\displaystyle i\in [m]} כך ש {\displaystyle c\_{i,k}\leq c\_{i,j}} לכל {\displaystyle j\in J}

הוכחה
-----

את ההוכחה המלאה ללמה המבוססת על אלגוריתם Lemke-Howson ניתן למצוא במאמר המקורי של הרברט סקרף (H. E. Scarf).‏

סיבוכיות
--------

לא מזמן הוכח שהסיבוכיות החישובית של הלמה שייכת למחלקת הסיבוכיות PPAD.‏

שימושים
-------

הלמה משמשת הוכחה למספר בעיות "fractional stability type" להלן רשימה חלקית:

1. Every balanced game with non-transferable utilities has a non-empty core.
  

2. Every clique-acyclic digraph has a strong fractional kernel.
  

3. Every hypergraphic preference system has a fractional stable solution.
  

4. Every instance of stable paths problem has a fractional stable solution.
  

5. Stable matchings and Scarf's lemma..

מקורות
------

* Herbert E. Scarf, The core of an N person game, *Econometrica*, 35, 1967.
* Ron Aharoni, Tamás Fleiner, On a lemma of Scarf. *J. Comb. Theory*, Ser. B 87(1) 2003.
* Lemke, C. E. Howson, Jr. J. T. *Equilibrium Points of Bimatrix Games*, 1964.

ראו גם
------

* PPAD (מחלקת סיבוכיות)
* List of PPAD-complete problems
* הלמה של שפרנר
* אלגוריתם Lemke-Howson

הערות שוליים
------------

1. ↑  Herbert E. Scarf. The core of an N person game. pp. 60–65.
2. ↑  Shiva Kintali, Laura J. Poplawski, Rajmohan Rajaraman, Ravi Sundaram, Shang-Hua Teng Reducibility Among Fractional Stability Problems Electronic Colloquium on Computational Complexity (ECCC) TR09-041 2009
3. ↑  Herbert E. Scarf. The core of an N person game. Econometrica, 35 1967
4. ↑  Ron Aharoni, Ron Holzman : Fractional Kernels in Digraphs. J. Comb. Theory, Ser. B 73(1) 1998
5. ↑  Ron Aharoni, Tamás Fleiner : On a lemma of Scarf. J. Comb. Theory, Ser. B 87(1) 2003
6. ↑  Penny E. Haxell, Gordon T. Wilfong : A fractional model of the border gateway protocol (BGP). 2008
7. ↑  Tamas Kiraly and Julia Pap. Kernels, Stable Matchings and Scarf's Lemma. The Egervry
Research Group Technical Report 2008
**סמל קלגרי** (באנגלית: **Coat of arms of Calgary**) הוא סמלה הרשמי של העיר קלגרי, קנדה. הסמל נקבע בשנת 1902, צויר בשחור-לבן עד 1984, אז יזם אחד מחברי המועצה העירונית את צביעתו.

תיאור הסמל
----------

הציצה מורכבת משמש הזורחת מעל הרי הרוקי וחומה המסמלת את מיקומה הגאוגרפי של העיר. על המגן מופיע צלב סנט ג'ורג' מכוסה בעלה אדר, סמלה של קנדה ועליו ביזון כסמל להיסטוריה של המקום. החלקה מכילה שני עלי אדר כייצוג של קנדה, דרדר הכותנה (Thistle) כייצוג של סקוטלנד, כרישה כייצוג של ויילס, תלתן לייצוג אירלנד וורד לייצוג אנגליה. התומכים הם סוס ופר המסמלים את הכלכלה בעיר בעבר. המוטו של העיר הוא המילה **Onward** (מאנגלית: הלאה, קדימה) בין המספרים **1884** אז הוכרה כעיירה ו-**1894**, אז הוכרה כעיר. מתחת למוטו מוצלבים דגלי קנדה והממלכה המאוחדת.

ראו גם
------

* דגל קלגרי

קישורים חיצוניים
----------------

* סמל קלגרי באתר העירייה (עמוד 7)

| סמלי קנדה |
| --- |
| סמלים כלליים | סמל קנדה |
| סמלי פרובינציות וטריטוריות | אונטריו • אלברטה • אי הנסיך אדוארד • הטריטוריות הצפון-מערביות • יוקון • מניטובה • נובה סקוטיה • נונאווט • ניופאונדלאנד ולברדור • ניו ברנזוויק • ססקצ'ואן • קוובק • קולומביה הבריטית |
| סמלי ערים | אדמונטון • אוטווה • ויניפג • טורונטו • מונטריאול • קלגרי • ונקובר |
|  |
| --- |
| 
בערך זהנעשה שימושבסימנים מוסכמיםמתחום המתמטיקה.להבהרת הסימניםראו סימון מתמטי. |

באנליזה מתמטית, **הלמה של קרונקר** היא משפט מתמטי הקושר בין התכנסות של סדרה לבין התכנסות של טור המתאים לה במובן שיתואר להלן.

משפט זה משמש פעמים רבות לטפל בהתכנסות של סכומים ממוצעים של משתנים מקריים בלתי-תלויים. דוגמה בולטת לכך היא אחת ההוכחות של החוק החזק של המספרים הגדולים, העושה שימוש במשפט זה יחד עם משפט שלושת הטורים של קולמוגורוב.

המשפט קרוי על שמו של המתמטיקאי הגרמני לאופולד קרונקר.

נוסח פורמלי
-----------

תהי {\displaystyle \left(x\_{n}\right)\_{n=1}^{\infty }} סדרה של מספרים ממשיים. נניח כי הטור האינסופי {\displaystyle \sum \_{n=1}^{\infty }x\_{n}=s} מתכנס למספר ממשי.

אזי לכל סדרה מונוטונית עולה של מספרים ממשיים {\displaystyle \left(a\_{n}\right)\_{n=1}^{\infty }} המתבדרת לאינסוף, מתקיים כי,


lim

N
→
∞

1

a

N


∑

n
=
1

N

a

n

⋅

x

n

=
0

{\displaystyle \lim \_{N\to \infty }{\frac {1}{a\_{N}}}\sum \_{n=1}^{N}a\_{n}\cdot x\_{n}=0}

{\displaystyle \lim _{N\to \infty }{\frac {1}{a_{N}}}\sum _{n=1}^{N}a_{n}\cdot x_{n}=0}

הוכחה
-----

נסמן {\displaystyle S\_{N}=x\_{1}+x\_{2}+\dots +x\_{N}}. ניתן לראות שמתקיים כי,



1

a

N


∑

n
=
1

N

a

n

⋅

x

n

=

S

N

−

1

a

N


∑

n
=
1

N
−
1

(

a

n
+
1

−

a

n

)

⋅

S

n

{\displaystyle {\frac {1}{a\_{N}}}\sum \_{n=1}^{N}a\_{n}\cdot x\_{n}=S\_{N}-{\frac {1}{a\_{N}}}\sum \_{n=1}^{N-1}\left(a\_{n+1}-a\_{n}\right)\cdot S\_{n}}

{\displaystyle {\frac {1}{a_{N}}}\sum _{n=1}^{N}a_{n}\cdot x_{n}=S_{N}-{\frac {1}{a_{N}}}\sum _{n=1}^{N-1}\left(a_{n+1}-a_{n}\right)\cdot S_{n}}
יהי {\displaystyle \epsilon >0}. הנחנו כי {\displaystyle \lim \_{N\to \infty }S\_{N}=s}, ולכן קיים {\displaystyle N\_{0}} כך שמתקיים {\displaystyle \left|s-S\_{N}\right|<\epsilon } לכל {\displaystyle N\geq N\_{0}}.

עבור כל N מספיק גדול, נפרק את הסכום שקיבלנו לשני סכומים:

{\displaystyle S\_{N}-{\frac {1}{a\_{N}}}\sum \_{n=1}^{N\_{0}-1}\left(a\_{n+1}-a\_{n}\right)S\_{n}-{\frac {1}{a\_{N}}}\sum \_{n=N\_{0}}^{N-1}\left(a\_{n+1}-a\_{n}\right)S\_{n}}
{\displaystyle =S\_{N}-{\frac {1}{a\_{N}}}\sum \_{n=1}^{N\_{0}-1}\left(a\_{n+1}-a\_{n}\right)S\_{n}-{\frac {1}{a\_{N}}}\sum \_{n=N\_{0}}^{N-1}\left(a\_{n+1}-a\_{n}\right)s-{\frac {1}{a\_{N}}}\sum \_{n=N\_{0}}^{N-1}\left(a\_{n+1}-a\_{n}\right)\left(S\_{n}-s\right)}
{\displaystyle =S\_{N}-{\frac {1}{a\_{N}}}\sum \_{n=1}^{N\_{0}-1}\left(a\_{n+1}-a\_{n}\right)S\_{n}-{\frac {a\_{N}-a\_{N\_{0}}}{a\_{N}}}\cdot s-{\frac {1}{a\_{N}}}\sum \_{n=N\_{0}}^{N-1}\left(a\_{n+1}-a\_{n}\right)\left(S\_{n}-s\right)}

כאשר {\displaystyle N\to \infty }, האיבר הראשון מתכנס ל-s והאיבר השלישי מתכנס ל-{\displaystyle -s}, והם מבטלים זה את זה; האיבר השני מתכנס לאפס כי {\displaystyle a\_{N}\to \infty }; והאיבר האחרון חסום על ידי {\displaystyle \epsilon \cdot {\frac {a\_{N}-a\_{N\_{0}}}{a\_{N}}}\leq \epsilon }.

לקריאה נוספת
------------

* Shiryaev, Albert N. (1996). *Probability* (2nd ed.). Springer. ISBN 0-387-94549-0.`{{cite book}}`: תחזוקה - ציטוט: ref duplicates default (link)

הערות שוליים
------------

1. ↑  Durrett, Rick. "Probability: Theory and Examples." Duxbury advanced series, Third Edition, Thomson Brooks/Cole, 2005, Section 1.8, pp. 60–69.
**ראנצ'י** (בהינדית: राँची) היא בירת מדינת ג'הרקאנד שבהודו. ראנצ'י עמדה במוקד התנועה ליצירת מדינה נפרדת לאזורים השבטיים של דרום ביהר, צפון אודישה, מערבה של מערב בנגל ומזרח צ'האטיסגאר של היום. ב-15 בנובמבר 2000 נוסדה מדינת ג'הרקאנד וראנצ'י נקבעה כבירתה.

עד לשנת 1927 היה שמה של העיר קישונפור (Kishunpur). העיר שוכנת בלב אזור חקלאי, בין הנהרות הינו והארמו והיא ידועה בבסיס הצבאי ובמבצר המצוי בה. ראנצ'י היא העיר הגדולה במדינת ג'הרקאנד ומשמשת כאחד ממרכזי הפעילות המדינית, הכלכלית, התעשייתית והחינוכית במזרח הודו.

גאוגרפיה
--------

שטחו של המטרופולין של ראנצ'י הוא כ-111 קמ"ר וגובהה הממוצע של העיר הוא 620 מטר מעל פני הים. העיר נמצאת בחלקה הדרומי של רמת צ'וטה נאגפור. סביבתה של העיר משופעת באתרי טבע ואחד מכינויי העיר הוא "עיר מפלי המים".

אקלים
-----

העיר בנויה על גבעות וסביבה יער טרופי עבות, שני גורמים אלה תורמים לאקלימה הסובטרופי המתון של העיר. בעונת הקיץ נעות הטמפרטורות בעיר בין 20 ל-37 מעלות ובתקופת החורף בין 3 ל-22 מעלות. כמות המשקעים השנתית הממוצעת היא 1,530 מ"מ. בין החודשים יוני-ספטמבר כמות הגשמים היא כ-1,100 מ"מ.

הודות לאקלים הנוח יחסית, שימשה ראנצ'י כבירת הקיץ של ביהר בתקופת השלטון הבריטי וכמקום מפלט מהחום למשפחות הבריטיות ולהודים עשירים. אם כי ה"היל סטיישן" של האזור הייתה מחנה מק-קלוסקי (McCluskieganj).

דמוגרפיה
--------

במפקד האוכלוסין שנערך בהודו בשנת 2001 נמנו בעיר ראנצ'י 846,454 תושבים. גברים היוו 53% מאוכלוסיית העיר. רמת האוריינות בעיר היא 74%, גבוהה יותר מן הממוצע הלאומי של 59.9%. רמת האוריינות בקרב גברים היא 80% ובקרב נשים 68%. 13% מכלל אוכלוסיית העיר היא מתחת לגיל 6.

על פי הערכות, נכון לשנת 2008, אוכלוסיית העיר מונה כ-1,300,000 תושבים. עם הכרזת עצמאותה של ג'הרקאנד היה גל של הגירה אל העיר. הפיכתה של ראנצ'י לבירת המדינה יצרה משרות רבות בשירות הציבורי, בשירותי בנקאות, וחברות מסחריות. אוכלוסיית העיר מגוונת ותושביה באים מכל אזורי המדינה.

תחבורה
------

העיר נחצית על ידי שני כבישים מהירים לאומיים (NH-23 ו-33) וכביש מהיר נוסף (NH-75) יוצא מן העיר. להבדיל מערים גדולות אחרות, בראנצ'י לא קיים שירות אוטובוסים עירוני והנוסעים בעיר שוכרים שירותי מוניות או ריקשה ממונעת. בעיר תחנת אוטובוס מרכזית לשירות בינעירוני.

בעשור הראשון של המאה ה-21 שופר שירות הרכבות אל העיר והיום יוצאות מן העיר רכבות אל כל עריה המרכזיות של הודו. בעיר ארבע תחנות רכבת גדולות. שדה התעופה של העיר ממוקם כ-7 ק"מ מדרום למרכז העיר. מן שדה מתקיימות טיסות פנים-ארציות סדירות אל עריה הגדולות של הודו.

דת
--

בראנצ'י מספר מקדשים, ביניהם:

* מקדש ג'גאנאת ההינדי - בנוי בסגנון הארכיטקטוני בו נבנה מקדש ג'גאנאת בפורי.
* מקדש פהרי (Pahari) - נמצא בלב העיר
* מקדש דורגה

קישורים חיצוניים
----------------

ויקישיתוף מדיה וקבצים בנושא **ראנצ'י** בוויקישיתוף
* אתר האינטרנט הרשמי של ראנצ'י
* ראנצ'י, באתר אנציקלופדיה בריטניקה (באנגלית)

הערות שוליים
------------

1. ↑

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007550524705171
* GND: 4358136-5
* LCCN: n81086476
* NKC: ge1018306
* VIAF: 150107835
* WorldCat: lccn-n81086476

 |
**כימרה שטוחת חוטם** (שם מדעי: ***Callorhinchus***) הוא סוג של דגי סחוס קטנים בני סדרת הכימראים שהוא היחידי במשפחה **כימרות שטוחות חוטם** (*Callorhinchidae*). בסוג ישנם שלושה מינים חיים ומין הידוע ממאובנים מהקרטיקון. הם קרובים לכימרות המצויות.

המינים בסוג הם מהקטנים שבדגי הסחוס ואורכם מגיע ל-70–125 ס"מ. הם בעלי חוטם ארוך ונמוך המצוי מעל פיהם ומזכיר חדק של פיל, מה שנתן להם את שמם האנגלי - "Elephantfish". העיניים נמצאות מעל הראש ובעלות מבנה המותאם לראיית לילה. כמו שאר דמויי-הכרישים הם בעלי שלד סחוסי ובעלי עור נוקשה בצבעים כהים, בעיקר חום או שחור ולעיתים מנומר. הסנפירים שלהם ארוכים ושטוחים וכך גם זנבם.

הם חיים רק באוקיינוסים הדרומיים בעומקים משתנים אך בדרך כלל בצמוד לקרקעית הים החולית או הבוצית, שם חוטמם המוזר עוזר לאתר טרף קבור כמו צדפות וסרטנים. מעריכים שבשל איטיותם הם אינם מסוגלים לתפוס דגי גרם בריאים.

מינים
-----

ישנם 3 מינים בסוג זה:

* *Callorhinchus callorynchus*
* *Callorhinchus capensis*
* *Callorhinchus milii*

מין נוסף, *Callorhinchus torresi* חי בקרטיקון וידוע רק ממאובנים.

קישורים חיצוניים
----------------

ויקישיתוף מדיה וקבצים בנושא **כימרה שטוחת חוטם** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |
**הלמוט דנטין** (באנגלית: **Helmut Dantine**‏; 7 באוקטובר 1917 - 2 במאי 1982) היה שחקן ומפיק בקולנוע ההוליוודי. ידוע בשל משחקו בתפקידי נאצים בסרטי האחים וורנר בשנות ה-40.

חייו
----

דנטין נולד בווינה, ונאלץ להימלט מאוסטריה לאחר סיפוחה לגרמניה, בשנת 1936. הוא הגיע לקליפורניה והופיע בתיאטרון בשם "פסאדינה פלייהאוז", שם התגלה על ידי צייד כישרונות של אולפני האחים וורנר.

הוא קיבל תפקידים זעירים בסרטי האחים וורנר, כאשר שיחק בשנת 1941 בסרט "הטייסת הבינלאומית" בו כיכב רונלד רייגן. בסרט זה שיחק לראשונה בתפקידי הנאצים, שעליהם התבססה קריירת המשחק שלו במהלך מלחמת העולם השנייה.

בסרט "קזבלנקה" משנת 1942 שיחק מהגר בולגרי, יאן ברנדל, הנאלץ להמר הימור נואש בשולחן הרולטה, על מנת להשיג את הכסף הדרוש להימלט מקזבלנקה. המהמר יודע שאם לא ישיג את הכסף, תיאלץ אשתו לשכב עם מפקד המשטרה המושחת קפיטן ריינו (קלוד ריינס). שמו של דנטין לא הופיע בכותרות הסרט.

באותה שנה הופיע בתפקיד משנה בלהיט "גב' מיניבר", בו שיחק טייס לופטוופה שהופל, וכן בתפקיד קטן בגרסתו של הבמאי ארנסט לוביטש לקומדיה "להיות או לא להיות". אחרי הופעות אלו קיבל הופעה בתפקיד ראשי בסרט "קצה החשיכה" (1942) דרמת מלחמה על רקע הכיבוש הנאצי בנורווגיה. בסרט זה שיחק נאצי בשם קפיטן קניג. לאחר מכן המשיך בתפקידי נאצים נוספים בסרטים כ"משימה למוסקבה" (1943) "המעבר למרסיי" (1944) ו"מלון ברלין" (1945).

הוא המשיך במשחק עד שנת 1958, ובין היתר הופיע בהפקות ענק כ"אלכסנדר הגדול" (1956) ו"מלחמה ושלום" (1956). ב-1953 הופיע בסרט המוזיקלי "קרא לי מאדאם". בשנת 1958 ניסה את כוחו בבימוי. סרטו "סילונים רועמים", היה דרמת מלחמה שגרתית המתרחשת בבסיס חיל האוויר האמריקני.

ב-1965 שיחק בסרט המלחמה "מבצע חץ מקשת".

בשנת 1959 נישא לשחקנית ניקולא שנק, בת למשפחה בעלת רשת בתי קולנוע. הוא קיבל תפקידי ניהול ברשת זו, וחדל מלשחק. בשנת 1970 מונה למנהל החברה.

בשנת 1974 ניסה את כוחו בהפקה. הוא הפיק שניים מסרטיו של הבמאי סם פקינפה - "הביאו לי את ראשו של אלפרדו גרסיה" (1974) ו"עילית הרוצחים" (1975). בשנת 1975 ביים אף דרמת מתח בשם "הקשר של וילבי" בה סידני פואטייה משחק פעיל נגד האפרטהייד הנעזר במייקל קיין להימלט מן המשטרה החשאית של דרום אפריקה.

בסרטי פקינפה שאותם הפיק הופיע אף בתפקידי משנה. בסרט "אלפרדו גרסייה" הוא משחק דמות בשם מקס, הנורית על ידי גיבור הסרט, השחקן וורן אואטס, כאשר היא שולחת את ידה אל כיס מעילה להוציא משם פתק, ואואטס סבור שהמדובר באקדח.

בשנת 1982 מת בביתו שבבוורלי הילס מהתקף לב.

קישורים חיצוניים
----------------

ויקישיתוף מדיה וקבצים בנושא **הלמוט דנטין** בוויקישיתוף

* הלמוט דנטין, במסד הנתונים הקולנועיים IMDb (באנגלית)
* הלמוט דנטין, באתר AllMovie (באנגלית)
* הלמוט דנטין, במסד הנתונים הקולנועיים KinoPoisk (ברוסית)
* הלמוט דנטין, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb13987888x (data)
* GND: 130523089
* ISNI: 0000 0000 3519 8046
* LCCN: n85327140
* SNAC: w6tq7f7p
* VIAF: 22337037
* WorldCat: lccn-n85327140

 |
**גרוֹש** (בלטינית: **Grossus**; בגרמנית: **Groschen**; באיטלקית: **grossone**; בצ'כית: **groš**; בפולנית: **grosz**; בהונגרית: **garas**; ברומנית: **gros**, ברוסית: **грош**) היה מטבע (לעיתים שם בלתי רשמי, בלשון דיבורית) ששימש בכמה מדינות אירופיות דוברות גרמנית וכן במספר מדינות מרכז אירופיות (בוהמיה, פולין) ונסיכויות ברומניה. 

מקור השם במונח בלטינית וולגרית "grossus", קיצור של denarius grossus, "מטבע עבה".

שמו של הגרוש, שהיה נהוג באזורי האימפריה העות'מאנית וסביבתה, נגזר מאותו מקור לטיני.

היסטוריה
--------

שמות כ"גרושן", "גרוסוס", "גרוס", "גרוש" ועוד שימשו בימי הביניים כשמם של כל מטבעות הכסף העבים, בניגוד למטבעות כסף דקים כמו הדנייר הצרפתי והפני. שוויו ההיסטורי של המטבע היה בין מספר דנאריוס לתריסר.

גרושן טירולי משנת 1286. מצידו האחד הכיתוב "ME IN AR DVS" וצלב כפול, מצידו השני - "DUX TIROL" ודמות הנשר של טירול
גרוסונה מבולוניה שבאיטליה (מהמאה ה-15)
מטבע 2 גרושן אוסטרי, משנת 1925
ב1193 הונפק גרוסו ונציאני בונציה.

ב-1271 הוא הונפק על ידי הדוכס מיינהרד מאזור טירול. 
במהלך ימי הביניים הוטבע המטבע במדינות נוספות ובגרסאות שונות של שמו: באנגליה הוטבע הגרוֹט (Groat) (החל מ-1279), בבוהמיה הוטבע מ-1300 הגרוש הפראגי, שבהמשך אומץ על ידי מרבית מדינות מרכז אירופה, ובפולין הוטבע החל מ-1367 הגרוֹש הקרקובי, שהיה שווה ערך ל-12 דנאריוס.

במהלך השנים ויתרו חלק מהמדינות על הגרוש, בעוד שבאחרות ערכו הופחת. בפולין למשל, הלך משקל מטבע הכסף וקטן עד שב-1752 הוא הוחלף במטבעות נחושת בעלי אותו שם. כיום מצוי בשימוש בפולין מטבע בשם גרוֹש, שערכו מאית הזלוטי.

בגרמניה במאה ה-18 שימש הגרוש בעיקר במדינות הצפוניות כמטבע שערכו 12 פפניג השווים ל-1/24 רייכסטאלר (שווה ערך ל-1/32 קונוונציונסטאלר של האימפריה הרומית הקדושה). במאה ה-19 שונתה שיטת המטבע - בפרוסיה הונהג החל מ-1821 הטאלר, ששוויו 30 גרושן. לאחר איחוד גרמניה והמעבר לשיטה עשרונית, נקבע המארק כמטבע הראשי, הנחלק ל-100 פפניג. הגרושן נותר ככינוי סלנג למטבע של 10 פפניג. המילה פחות פופולרית מאז המעבר לאירו, אולם עדיין נשמעת לעיתים, בעיקר מפי הדור המבוגר. 

הגרושן האוסטרי, ששוויו היה מאית השילינג, הונפק בין 1924–1938 ובין 1945–1999 עד להצטרפות אוסטריה לגוש האירו באותה השנה. 

באוקראינה גרוש היא מילת סלנג לקופיקה, מאית ההריבניה. גם המילה האוקראינית ל"כסף" נגזרת ממילה זו. 

בבולגריה שימש הגרוֹש כהילך חוקי עד שהוכנס למחזור הלב במאה ה-19. המילה משמשת עדיין כשם כללי למטבע או כסף בכמה ביטויים ופתגמים וכן בסיפורי עם ובסיפורים שעלילתם מתרחשת בעבר.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **גְּרוּשׁ** |
| ויקישיתוף תמונות ומדיה בוויקישיתוף: **גרוש (מטבע אירופי)** |

הערות שוליים
------------

1. ↑  Groschen, באתר מילון גרים

|  |  |
| --- | --- |
| בקרת זהויות עריכת הנתון בוויקינתונים | 
* GND: 4410303-7
* HDS: 013681

 |
**סבסטיאן ראוואל** (בספרדית: **Sebastián Raval**;‏ 1550 בקירוב – 1604) היה מלחין ספרדי של מוזיקה ווקאלית ואינסטרומנטלית בתקופת הרנסאנס.

סבסטיאן ראוואל – קינות ירמיהו 8300

ביוגרפיה
--------

ראוואל נולד בקרטחנה ושירת בצבא פלנדריה בפלנדריה ובסיציליה. הוא הצטרף למסדר "יוחנן הקדוש מירושלים" אחרי שנפצע במצור על מאסטריכט, עבר לאיטליה ושם כיהן כמוזיקאי בחצר פרנצ'סקו מריה השני דלה רוברה באורבינו, בחצרו של המשנה למלך סיציליה, ברנרדינו דה קרדנאס ובחצרות החשמנים פֶַרֶטי (Peretti) וקוֹלוֹנה (Colonna) ברומא.

ברומא הכריז שהוא "המוזיקאי הטוב ביותר בעולם", ועל כך זומן לתחרות מוזיקלית, תחילה מצד ג'ובאני מריה נאנינו וזמן קצר לאחר זאת מצד פרנצ'סקו סוריאנו. ראוואל הובס בשתי התחרויות.

ב-28 באפריל 1595 החליף את לואיס רואיז כמאסטרו די קאפלה הספרדי האחרון של קאפלת המשנה למלך ספרד בפלרמו.

בסיציליה היה מעורב שוב בתחרות עם המוזיקאי אקילה פאלקונה; התחרות הוכרעה תחילה לטובת פאלקונה, אך לאחר אי-אילו עתירות, נהפכה ההכרעה לטובת ראוואל. אחרי מות פאלקונה בשנת 1600 פרסם אנטוניו פאלקונה, אביו של אקילה, את כל מהלך הדו-קרב המוזיקלי הזה בספרו relazione del successo והביא את יצירותיהם של ראוואל ופאלקונה, שהוגשו לתחרות זו, לדפוס, שכלל כמה קנונים, מדריגלים, מוטטים וריצ'רקרי. הוצאה זו, הכוללת את יצירותיהם של פאלקונה וראוואל גם יחד, מצויה כיום למכירה במהדורה מודרנית.

סבסטיאן רוואל מת בפלרמו בשנת 1604.

בשנת 2004 חלקה קרטחנה, עיר הולדתו, כבוד לראוואל בקונצרט בניצוח הוויולן פר רוס, במלאת 400 שנה למותו.

יצירותיו
--------

ראוואל חיבר מוזיקה פוליפונית דתית, מדריגלים וריצ'קארי אינסטרומנטליים. מכלול יצירתו של ראוואל לא נחקר עדיין לעומק. יצירות ספורות בלבד יצאו לאור בתקופה המודרנית; השאר ממתינות למחקר המוזיקולוגי שהן ראויות לו.

* מוזיקת קודש: – ספר המוטטים הראשון, כרך 5 (רומא 1593) – "קינות הנביא ירמיהו", כרך 5, רומא 1594 – מבחר מוטטים בעיבוד לעוגב, כרכים 3–8, עוגב (פלרמו 1600)
* מוזיקה חילונית – ספר המדריגלים הראשון, כרך 5 (ונציה 1593) – ספר הקנצונטות הראשון, כרך 4 (ונציה 1593) – מדריגלים כרכים 3, 4, 8 (רומא 1595) – ספר הריצ'רקארי הראשון (פלרמו 1596) – 2 מדריגלים ב"אינפידי לומי" (פלרמו 1603) (אבד)

הוצאות מודרניות
---------------

* אקילה פאלקונה – "מדריגלים, מוטטים וריצ'רקארי (כולל יצירות של ראוואל). הוצאת לאו ס. אולשקי (פירנצה, 2000)"
* "סבסטיאן ראוואל. 6 קנונים (ספר הריצ'רקארי הראשון. פלרמו 1596)" איגוד המוזיקולוגיה הספרדי, מדריד 1985.
* "סבסטיאן ראוואל. הספר הראשון לריצ'קארי לארבעה קולות זמרה עם לאוטות, מצלתיים וויול ד'ארקו, פלרמו 1596" בעריכת אנדרס סאה גאליאן. פטרימוניו מוזיקל אספניול (מדריד, 2008)
* "ארבעה ריצ'קארי להרכב של ארבעה קולות מספר הקנצונטות הראשון, 1593" בעריכת מילטון סוונסן, אוטווה: הוצאת דוברהאוס, 1981.

הקלטות
------

מוטטים "דה פאצ'ם דומינה" לשמונה קולות ושתי מקהלות בקנון. הנבל הספרדי.

קישורים חיצוניים
----------------

* סבסטיאן ראוואל, באתר MusicBrainz (באנגלית)

* *Usciva homai* sheet music
* Raval's *Da Pacem Domine* on YouTube, סרטון באתר יוטיוב

הערות שוליים
------------

1. 1 2  סטיבן לדבטר, הערך "סבסטיאן ראוואל" במילון גרוב למוזיקה ומוזיקאים אונליין

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007393184605171
* BnF: cb14799246t (data)
* GND: 122995074
* ISNI: 0000 0000 8363 9088
* LCCN: no96019998
* MusicBrainz: d680c40b-e484-40d9-9942-0ba3e5849ec4
* NTA: 153423617
* VIAF: 22405471
* WorldCat: lccn-no96019998

 |
**גרוסיט** הוא מינרל אוקסידי נדיר מאוד שנתגלה לראשונה בישראל, המכיל סידן ואלומיניום.

תכונות
------

### הרכב כימי וקריסטלוגרפיה

נוסחת המבנה הכימי של הגרוסיט היא CaAl4O7.

הגרוסיט מתגבש במערכת המונוקלינית, חבורת סימטריות נקודתית מונוקלינית רגילה {\displaystyle 2/m\ } וחבורת סימטריות מרחבית *{\displaystyle \mathrm {C} 2/\mathrm {c} \,\!}*. הפרמטרים של תא היחידה הם: Å‏a=12.94‏, b=8.91Å‏, c=5.446Å, וגודל זווית β הוא 107.01°.

### תכונות פיזיקליות

הגבישים מיקרוסקופיים מופיעים במקבצים המוקפים במליליט. הקשיות של המינרל טרם נקבעה, ומשקלו הסגולי הממוצע 2.88 גרם לסמ"ק.

### תכונות אופטיות

אופטית המינרל הוא דו-צירי חיובי. מקדמי השבירה של הגרוסיט הם: nα=1.618‏, nβ=1.618‏ ו- nγ=1.652.‏ גבישי הגרוסיט שקופים, צבעם לבן עד חסר צבע. הברק של הגרוסיט הוא זגוגי והנפיצה שלו מובחנת.

גילוי ומקור השם
---------------

הגרוסיט זוהה לראשונה על ידי הגאולוגית שולמית גרוס בתצורת חתרורים אך היא לא סיימה לתארו. המינרל תואר ונקרא על שמה על ידי צמד מינרלוגים גרמנים - דיטמר ובר (Dietmar Weber) ואדולף בישוף (Adolf Bischoff) בשנת 1994.

מקור ותפוצה
-----------

נכון ל-2010 נמצא גרוסיט שנוצר באופן טבעי על פני כדור הארץ במקום אחד בעולם - בתצורת חתרורים מזרחית לערד, שם הוא מצוי באבני גיר חרסיתיות שעברו התמרה בטמפרטורה גבוהה ובלחץ נמוך. הגרוסיט גם נתגלה בתכלילים עשירים בסידן ובאלומיניום, שמעריכים כי נוצרו מהתעבות של גז לוהט, במטאוריטים כונדריטים בכמה מקומות בעולם: במינרל המסומן כ-Acfer 059 שנתגלה בטנזרופט במחוז טמנרסט (ولاية تمنراست) באלג'יריה, במינרל המסומן כ-NWA 470 שנתגלה בא-רשידיה במחוז מקנס-תפלילאת במרוקו, במינרל המסומן כ-ALH) 85085) שנתגלה בהרי אלן (Allan Hills) שבארץ ויקטוריה שבמזרח אנטארקטיקה וייתכן שגם במטאוריטים נוספים.

לקריאה נוספת
------------

* Gross, S. 1977. The mineralogy of the Hatrurim formation. Israel. Geol. Surv. Isr. Bull. 70, 80 p. (המאמר של שולמית גרוס על תצורת חתרורים)
* Weber, D. and A. Bischoff (1994) Grossite (CaAl4O7) – a rare phase in terrestrial rocks and meteorites. European Journal of Mineralogy; August 1994; v. 6; no. 4; p. 591-594 (המאמר המקורי של ובר ובישוף על גילוי הגרוסיט)

קישורים חיצוניים
----------------

ויקישיתוף מדיה וקבצים בנושא **גרוסיט** בוויקישיתוף
* אתר WebMineral
* אתר Mindat
* פרויקט rruff

הערות שוליים
------------

1. ↑  פרויקט rruff
2. ↑  אתר rruff
3. ↑  ד"ר אבי בורג; פרופ' יהושע קולודני -סלעים בוערים בישראל - בית חרושת טבעי למלט ולבטון
תצפית על צליין במסגד אל-חרם במכה, ערב הסעודית.
**חַרַם** (בערבית: **حرم**) הוא "מקום קדוש" או "אתר קדוש" לאסלאם.

אטימולוגיה
----------

בשפה הערבית ישנן שתי מילים דומות: חַרַם (حرم) ו-חַרָאם (حرام). מקורן בשורש השמי ח-ר-מ, שממנו נגזרת גם המילה העברית חֵרֶם. המשמעות הכללית של שתי המילים היא "אסור" וגם "קדוש", אך לכל אחת מן השתיים ישנן גם משמעויות ייחודיות. מילים נוספות מאותו השורש קשורות גם הן באיסור או בקדושה, למשל: חַרִים (حريم), "הרמון"; אחראם (إحرام), "[מצב של] קידוש [לקראת עלייה לרגל]"; מוחרם (مـُحـَرَّم), החודש הראשון בלוח השנה המוסלמי ואחד מן החודשים הקדושים בלוח הג'אהלי.

אזור מוגן
---------

בשימוש בתכנון אורבני איסלאמי, המילה חרם פירושו "אזור שאסור לחלל", היבט חשוב בתכנון העירוני בתרבות המוסלמית. אזורים כאלו היו מנזרים, או מקומות בהם מפלגות יריבות יכלו לישב חילוקי דעות בשלום. בדרך כלל היו אלו עיירות שנבנו ליד הנהר אשר סיפק מים לשתייה לשימושים ביתיים (במעלה הזרם) ונשאו משם פסולת וביוב (במורד הזרם, בדרך כלל מתחת לאדמה, שלא כמו ברוב הערים באירופה בימי הביניים). המוסלמים טוענים שהם הגו את הרעיון של כושר נשיאה, ולפעמים הגבילו את מספר המשפחות בכל העיר. בדרך כלל היה החרם ממוקם על מנת להבטיח גישה לפארקים ולטבע (אשר קיבלו שם אחר, חימה) כדי להגביל התפשטות עירונית, ולהגן על מעברי מים, אגני ניקוז ונאות מדבר. מבחינה זו, הכללים מזכירים חוקי תכנון מודרני מבחינת מטרותיהם.

ההבחנה בין חרם וחימה נדרשת, לפי חלק מהחוקרים המודרניים, בשל הצורך באמצעים שונים לקביעה באילו אזורים יתקיימו הגבלות - הבחירה בחרם הייתה במקומות בהם ההגבלות נועדו יותר לטובת הקהילה, בעוד שחימה נבחרה במקומות בהם רצו לשמור על הטבע האזורי. רעיון זה כנראה נובע משתי התחייבויות שונות שעל המוסלמי לכבד איג'מאע (הסכמה בין שכנים בתוך האסלאם) ותפקיד החליפה (משרת הטבע). חלוקה זו יכולה לשקף או שלא לשקף דרך היסטורית של קבלת החלטות.

אתר קדוש
--------

חַרַם פירושו גם מקום קדוש במיוחד לאסלאם. שני האתרים בעלי הקדושה הרבה ביותר באסלאם הן הערים מכה ואל-מדינה בערב הסעודית, כך שהמבנה הזוגי בערבית אל-חַרַמַאן או אל-חַרַמֲיְן (الحرمان או الحرمين), "שני הקודשים", מתייחס לשתי הערים האלה. מאז 1986, דחה בית המלוכה הסעודי את כל תוארי המלוכה מלבד "אפוטרופוס של שני המקומות הקדושים".

המונח "חרם" משמש גם בהתייחסות לאתרים קדושים אחרים, כגון "אל-חַרַם אל-קֻדְסי א-שַריף" (الحرم القدسي الشريف), "המתחם הקדוש הירושלמי", הוא הר הבית; אך היו שמחו על שימוש זה במונח חַרַם. כך, הכריז אבן תיימיה שמכה ומדינה הן המקומות היחידים שזכאים לכינוי זה ובנוסף אליהן גם עמק וואג' בטאיף - אך לא ירושלים או חברון. אחד משמותיה של ירושלים במסורת האסלאמית הוא "תַ'אלִת' אל-חַרַמֲיְן" (ثالث الحرمين), "השלישי מבין שני הקודשים", ניסיון ליישב, באמצעות כינוי פרדוקסלי, את המתח שבין העליונות הבלתי מעורערת של שתי הערים הקדושות ביותר - מכה ומדינה - ובין הרצון להכיר במעמדה המיוחד של ירושלים.
**אנדרס סבסטיאן סוריה קינטנה** (בערבית: **أندريس سيبستيان سوريا كوينتانا**; נולד ב-8 בנובמבר 1983) הוא כדורגלן קטרי-אורוגוואי המשחק בקטר בעמדת החלוץ.

קריירת מועדונים
---------------

סוריה התחיל את הקריירה שלו בליברפול מונטווידאו.

בשנת 2004 סוריה חתם באל-גארפה מליגת העל הקטרית. באל-גארפה, סוריה שיחק עונה אחת בה זכה באליפות המדינה כאשר כבש 14 שערים.

בקיץ 2005 חתם במועדון ספורט קטר. בקטר, סוריה שיחק 7 עונות במהלכן כבש 102 שערי ליגה וזכה עם הקבוצה בגביע כתר הנסיך בעונת 2008/2009. לאחר הזכייה, אודינזה, חטאפה ואתלטיקו מדריד הביעו עניין בסוריה שהחליט להאריך חוזה בקטר.

בקיץ 2012 סוריה חתם בלחוויאה. במהלך המשחק נגד פחטקור טשקנט במסגרת ליגת האלופות האסיאתית שנערך ב-9 באפריל 2013, סוריה הבקיע 9 שניות מפתיחת המשחק, השער המהיר אי פעם במסגרת אסיאתית.

בקיץ 2015 סוריה חתם בא-ריאן.

בקיץ 2020, סוריה חתם באל-ערבי.

קריירה בינלאומית
----------------

סוריה נולד באורוגוואי ובשנת 2006 קיבל אזרחות קטרית, שאיפשרה לו לשחק בנבחרת קטר.

סוריה זכה עם הנבחרת הצעירה במדליית הזהב במשחקי אסיה בשנת 2006. ב-15 בנובמבר 2006 סוריה ערך את הופעת הבכורה שלו בנבחרת הבוגרת בהפסד 2-0 לאוזבקיסטן. ב-9 ביולי 2007 סוריה הבקיע את שער הבכורה שלו בנבחרת בתיקו 1-1 נגד יפן במסגרת גביע אסיה בכדורגל 2007. סוריה הבקיע עוד שני שערים במהלך הטורניר ושלושת שעריו היו היחידים של קטר.

תארים
-----

אל-גארפה
* ליגת העל הקטרית: 2004/2005
* גביע שייח' יאסים: 2004/2005

קטר
* גביע כתר הנסיך: 2008/2009

לחוויאה
* גביע כתר הנסיך: 2012/2013, 2014/2015
* ליגת העל הקטרית: 2013/2014, 2014/2015

א-ריאן
* ליגת העל הקטרית: 2015/2016

אישיים
* כדורגלן העונה בליגת העל הקטרית: 2005/2006
* מלך השערים בליגת העל הקטרית: 2012/2013

קישורים חיצוניים
----------------

ויקישיתוף מדיה וקבצים בנושא **סבסטיאן סוריה** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams
* פרופיל, באתר FootballDatabase.eu
**בדיחה פנימית** או **בדיחה פרטית** היא בדיחה שהבנת ההומור בה מותנית בידע מוקדם, צורת חשיבה או תפיסה, שיש רק לאנשים השייכים לקבוצה מסוימת. ידע, צורת חשיבה או תפיסה אלה אינם רווחים בכלל האוכלוסייה, ולכן הבדיחה עשויה להצחיק רק את אנשי הקבוצה אליה היא מיועדת.

קבוצות אלה יכולות להיות, לדוגמה:

* אנשים בעלי אותו מקצוע או בעלי תחביב משותף.
* צופים של סדרת טלוויזיה מסוימת או סרט פולחן מסוים.
* חתך חברתי מסוים שחולק תפיסות תרבותיות דומות.

לרוב, אין זה מן הנימוס לספר בדיחה פנימית בנוכחות אדם שאינו שייך לקבוצה אליה מיועדת הבדיחה. לרוב, גם אין טעם לנסות לחלוק עמו את הידע הנדרש להבנת הבדיחה, שכן הסבר מפורט על נסיבות הבדיחה בדרך כלל מסיר ממנה את העוקץ. שימוש בבדיחה פנימית נעשה לרוב כדי להגביר את הסולידריות הפנימית של קבוצת ההתייחסות. ניתן להשתמש בבדיחה פנימית גם כדי לרמוז בדרך עדינה לאנשים מסוימים שהם אינם שייכים לקבוצה אליה ניסו להתחבר.

לעיתים, בדיחה שסובבת סביב נושא של מקצוע מסוים יכולה להצחיק גם אנשים שלא מבינים בו לעומק, אם הבדיחה דורשת רק ידע שטחי ובסיסי בנושא. עם זאת, סביר שאלו שמתעמקים בנושא ייהנו יותר מבדיחה זו.

> 
> דקארט ישב בבר ושתה בירה. "האם תרצה כוס נוספת?" שאל הברמן. "אני לא חושב" ענה דקארט ונעלם כענן אבק.
> 
> 
> 
> 

בדיחה זו היא בבסיסה בדיחה פרטית, אך מכיוון שאנשים רבים שאינם פילוסופים יודעים שדקארט הגה את הביטוי "אני חושב, משמע אני קיים", הבדיחה יכולה להצחיק גם אותם. ניתן להבחין שאף יש טעות לוגית בבדיחה המכונה הכחשת הפותח.

דוגמאות
-------

* דוגמה לבדיחה המובנת רק לפיזיקאים:

> 
> הייזנברג נוסע במכוניתו כשלפתע עוצר אותו שוטר. "אתה יודע באיזו מהירות נסעת?" שואל השוטר. "לא", עונה הייזנברג, "אבל אני יודע בדיוק היכן אני נמצא".
> 
> 
> 
> 

* דוגמה לבדיחה פנימית המובנת רק למתמטיקאים יהודים דוברי עברית:

> 
> מדוע עשרת בני המן אינם יכולים להיות בסיס למרחב וקטורי? מפני שהם אינם בלתי תלויים.
> 
> 
> 
> 

* דוגמה לבדיחה פנימית המובנת רק למתכנתים אוהדי מלחמת הכוכבים:

> 
> מיהו המתכנת הדגול ביותר בגלקסיה? ג'אבה ההאט.
> 
> 
> 
>

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **בדיחה פנימית** |
**חֶרְמָן דָּרִיוֹ לוּקס** (ספרדית: **Germán Darío Lux**; נולד ב־7 ביוני 1982 בקרקרנייה, ארגנטינה) הוא כדורגלן ארגנטינאי המשחק בעמדת השוער בריבר פלייט ובנבחרת ארגנטינה.

קריירה
------

לוקס החל את הקריירה בקבוצת הפאר הארגנטינאית ריבר פלייט. הוא ערך את הופעת הבכורה שלו בקבוצה הבוגרת בשנת 2001 ובמהלך תקופתו בקבוצה נאבק על המקום בהרכב עם פרנקו קוסטנזו שנחשב היה יחד איתו לאחד משוערי העתיד של ארגנטינה ובהמשך עם חואן פבלו קאריסו.

הוא הצטיין גם בהופעותיו בהנבחרות הצעירות של ארגנטינה והיה שותף לזכייה בגביע העולם לנוער בשנת 2001 ולזכייה במדליית הזהב באולימפיאדת אתונה ב-2004.

בשנת 2005 הוא זומן על ידי חוסה נסטור פקרמן לסגל הנבחרת למשחקי גביע הקונפדרציות שנערכו בגרמניה. לוקס גילה יכולת חלשה וספג במשחקים עשרה שערים בחמישה משחקים, ארבעה מהם בגמר. למרות זאת, בלט לוקס במשחק חצי הגמר מול מקסיקו כשהדף את בעיטת העונשין האחרונה של מקסיקו, וסייע לנבחרתו להעלות למשחק הגמר. לוקס היה מועמד גם לסגל הנבחרת למונדיאל 2006 אך לבסוף נופה ובמקומו זומן אוסקר אוסטארי.

לוקס הסתכסך עם מועדונו ולא שיחק שנה שלמה לפני שנרכש בשנת 2007 על ידי ריאל מיורקה. בסך הכל שיחק לוקס בריבר פלייט מהשנים 2001 ועד 2007 במהלך ערך 53 הופעות וזכה בשתי אליפויות (קלאוסורה 2003, קלאוסורה 2004).

בשנת 2011 חתם לוקס בדפורטיבו לה קורוניה. ביוני 2017 חזר לקבוצת נעוריו, ריבר פלייט.

תארים
-----

ריבר פלייט
* אליפות ארגנטינה (3): קלאוסורה 2003, קלאוסורה 2004, עונת 2021
* גביע ארגנטינה (2): 2017, 2019
* הסופר קאפ הארגנטינאי (2): 2017, 2019
* גביע ליברטדורס: 2018
* רקופה סודאמריקנה: 2019
* טרופאו דה קמפאונס: 2021

נבחרת ארגנטינה
* גביע העולם עד גיל 20: 2001
* מדליית זהב אולימפית: 2004

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

| **נבחרת ארגנטינה – אולימפיאדת אתונה 2004 (מדליית זהב)** |
| --- |
| 1 קבאז'רו • 
2 אז'אלה • 
3 בורדיסו • 
4 קולוצ'יני • 
5 מסצ'ראנו • 
6 היינצה • 
7 סביולה • 
8 דלגאדו • 
9 פיגרואה • 
10 טבס • 
11 ק. גונסאלס • 
12 רוסאלס •
13 מדינה • 
14 רודריגס •
15 ד'אלסנדרו •
16 ל. גונסאלס •
17 מ. גונסאלס •
18 לוקס •
מאמן: ביילסה | ארגנטינהארגנטינה |
סמל חברת בדולח ווטרפורד
קערה מתוצרת ווטרפורד מהמאה ה-18
**בדולח ווטרפורד** (**Waterford Crystal**) הוא שם מסחרי של מוצרי זכוכית בדולח, המיוצרים בעיר ווטרפורד באירלנד על ידי חברת ווטרפורד ודג'ווד PLC. מפעל לייצור בדולח נבנה במקורו בעיר בשנת 1793 על ידי ג'ורג' פנרוז וויליאם פנרוז, ויוצרו בו כלי בדולח משובחים ועדינים[דרושה הבהרה] במיוחד, שעשו להם שם ברחבי העולם. לאחר זמן נסגרה החברה, לפי השמועות בשל מיסוי מופרז על המוצר. בשנת 1947 הקים מהגר צ'כי בשם קרל באצ'יק מפעל לייצור זכוכית בעיר, הודות למוניטין המעולים של כלי הזכוכית המקוריים. בעזרת המעצב הצ'כי מירוסלב האוול, החלה החברה לפעול באירלנד המרוששת ובראשית שנות ה-50 עברה לידי הנהלה אירית.

במאי 2005 הכריזה ווטרפורד ודג'ווד על סגירת המפעל שלה בדונגארבאן, כדי לרכז את כל פעולותיה במפעל הראשי בקילבארי, ווטרפורד, שם היא מעסיקה 1,000 עובדים. המעבר הביא לפיטורי כ-500 עובדים בדונגארבאן.
במפעל בקילבארי יש מרכז תיירים המציע סיורים מודרכים במפעל, חנות מתנות, בית קפה וגלריה.

קישורים חיצוניים
----------------

ויקישיתוף מדיה וקבצים בנושא **בדולח ווטרפורד** בוויקישיתוף
* אתר האינטרנט הרשמי של בדולח ווטרפורד (באנגלית)
**הסתדרות הפועלים החקלאיים בגליל** הייתה הסתדרות הפועלים הראשונה בארץ ישראל. ראשיתה בסכסוך שפרץ בחוות כנרת בחורף 1911 בין הפועלים החקלאיים במקום, בראשותו של ברל כצנלסון לבין מנהל הפעילות החקלאית, האגרונום משה ברמן. בעקבות הסכסוך, שנסוב על תנאי העבודה של הפועלים, פוטרו מעבודתם הן הפועלים והן האגרונום ברמן על ידי המשרד הארצישראלי.

ב-13 ו-14 אפריל 1911 (פסח תרע"א) התכנסו נציגי הפועלים מהחוות הלאומיות בגליל באום ג'וני (לימים אתר ההתיישבות של דגניה א') לוועידת יסוד של ההסתדרות בכוונה ליצור מסגרת שיתופית. הרקע האידאולוגי לגיבושם ניתן על ידי רעיונות הקואופרציה של הוגה הדעות פרנץ אופנהיימר. בוועידה נבחר 'ועד פועל' בו כיהנו ברל כצנלסון ואליעזר שוחט. בנוסף נבחרו עוד 5 איש לוועד: חנה מייזל שוחט, ישראל שוחט, מניה שוחט, צבי יהודה וישראל בצר.

בינואר 1912 התכנסה הוועידה השנייה בקבוצת כנרת. בוועידה זו הוגדרו מטרות ההתאגדות השיתופית לכיבוש העבודה במושבות ולהתיישבות עצמאית של הפועלים במסגרת קיבוצית וזאת על מנת להפסיק את תופעת נדידת הפועלים האופיינית לעלייה השנייה. כן הוחלט, שעל ההסתדרות להילחם למען שיפור תנאי המחיה של הפועלים בחוות הלאומיות. לוועד הפועל נבחרו יוסף בוסל, ישראל גלעדי, ואליעזר יפה, שהפך לדמות המרכזית בהסתדרות הפועלים החקלאיים בגליל.

הוועידה החמישית, שהתקיימה בפוריה ב-1914, ערב פרוץ מלחמת העולם הראשונה, הייתה ועידה מכרעת במספר נושאים. מבחינת ההתיישבות, הוועידה אימצה את רעיון הקבוצה להתיישבות שיתופית כפתרון לבעיית נדידת הפועלים. וקיבלה גם את רעיון מושב העובדים כצורת התיישבות נאותה לפועל העברי, ובתנאי שהמושב יוקם על קרקע לאומית כדוגמת זו שבבעלות הקרן הקיימת והמתיישבים יתבססו על עבודה עצמית - להבדיל מה"בועזים" בני המושבות. עבור הפועלים במושבות ובערים הציעה הוועידה לאמץ מתכונת של משק עזר, משק קטן המיועד ליחידת דיור אחת ולעיבוד חקלאי מצומצם. כמו כן הוחלט על הקמת קופת חולים לפועלי הגליל וקופת-מלווה (סוג של בנק). 

ב-1915 הוקמה ועדת תרבות ליד ההסתדרות, שתפקידה היה "לדאוג למורים להנחלת הלשון העברית בריכוזי הפועלים." על חברי הוועדה נמנו ברל כצנלסון, רחל כצנלסון-שזר ויצחק טבנקין.

בשנת 1919 הוקמה מפלגת אחדות העבודה, אשר הקימה מסגרת שנקראה "הסתדרות הפועלים החקלאיים", בה התאגדו חברי ההסתדרות, פרט לאנשי "הפועל הצעיר" שהתנגדו לאיחוד. בדצמבר 1920 הוקמה בחיפה ההסתדרות הכללית של העובדים העבריים בארץ ישראל, שאיגדה את כל ההסתדרויות הנפרדות ומנעה בכך את הפיצול המפלגתי.

ראו גם
------

* הסתדרות הפועלים החקלאיים ביהודה

לקריאה נוספת
------------

* דוד קלעי, "העלייה השנייה", הוצאת המרכז לתרבות - ההסתדרות הכללית של העובדים העברים בארץ-ישראל, תש"ו-1946, עמוד 100

קישורים חיצוניים
----------------

* הסתדרות הפועלים החקלאיים בגליל, באתר תנועת העבודה הישראלית

הערות שוליים
------------
**רוברט סנודגראס** (באנגלית: **Robert Snodgrass**; נולד ב-7 בספטמבר 1987 בגלאזגו שבסקוטלנד) הוא כדורגלן סקוטי המשחק בעמדת הקיצוני בלוטון טאון.

קריירה
------

סנודגראס נולד וגדל בעיר הבירה של סקוטלנד, גלאזגו, ומגיל צעיר הצטרף למועדון המקומי ליווינגסטון. סנודגראס החל את קריירת הבוגרים שלו בליווינגסטון בה כבש 15 שערים ב-79 הופעות ליגה ומשך את עיניהם של מועדונים רבים באירופה בהם ברצלונה ובלקברן רוברס ממנה קיבל סנודגראס הצעה להצטרף לשורותיה אך העדיף להישאר בסקוטלנד. סנודגראס, שחווה פציעה שגרמה לו לאבד את מקומו בליווינגסטון הושאל לעונה אחת לסטירלינג אלביון בה ערך 12 הופעות ליגה וכבש חמישה שערים עד שהתאושש מהפציעה שהשביתה אותו באופן סופי.

בקיץ 2008, עזב סנודגראס לראשונה את סקוטלנד כשהצטרף ללידס יונייטד מהפוטבול ליג הראשונה. את הופעת הבכורה שלו במדי לידס ערך סנודגראס במשחק הראשון של העונה כשפתח בהרכב ואף בישל שער במשחק נגד סקאנת'ורפ יונייטד. את שער הבכורה שלו במדי לידס כבש סנודגראס בניצחון 2–5 על צ'סטר סיטי. לאחר תקופה קצרה הפך סנודגראס לשחקן הרכב קבוע בלידס והקיצוני הצעיר כבש ארבעה שערים בשבעה משחקים. סנודגראס שיחק במשך ארבע שנים במדי לידס יונייטד בהן הפך לאחד השחקנים הבולטים והאוהבים בקבוצה.

ביולי 2012, עזב סנודגראס את לידס וחתם על חוזה לשלוש עונות בנוריץ' סיטי בעבור סכום העברה שלא פורסם. את הופעת הבכורה שלו במדי נוריץ' ערך במשחק הראשון של העונה ב-18 באוגוסט 2012 בתבוסה 0–5 של נוריץ' לפולהאם. שני משחקים לאחר מכן, ב-1 בספטמבר, כבש סנודגראס את שער הבכורה שלו במדי נוריץ' בתיקו 1-1 נגד טוטנהאם הוטספר. את שערו השני במדי נוריץ' כבש סנודגראס בבעיטה חופשית במשחק נגד סאות'המפטון. לאחר שסייע לנוריץ' לסיים את הפרמייר ליג באותה העונה במקום ה-11 בטבלה והפך לאחד השחקנים הבולטים בקבוצה, היה מועמד לתואר שחקן העונה של נוריץ' על ידי האוהדים ובסופו של דבר הגיע למקום השני.

ב-30 ביוני 2014, חתם סנודגראס לשלוש שנים בהאל סיטי ששילמה עבורו 6 מיליון ליש"ט. את הופעת הבכורה שלו במדי האל ערך סנודגראס בחודש אוגוסט בניצחון 0–1 על קווינס פארק ריינג'רס. סנודגראס שנפצע למספר חודשים קיבל הודעה כי יוכל לחזור לפעילות רק לקראת עונת 2014/15. בנובמבר 2015, חזר סנודגראס לראשונה לפעילות מאז הפציעה שהשביתה אותו לתקופה ארוכה כששיחק יחד עם הקבוצה עד גיל 21 של האל. ב-1 בדצמבר חזר סנודגראס לסגל הקבוצה הבוגרת של האל כשעלה כמחליף במשחק נגד מנצ'סטר סיטי במסגרת גביע הליגה האנגלי. בסיום עונת 2015/16, סייע סנודגראס להאל להעפיל בחזרה לפרמייר ליג אחרי שסיימה במקום השלישי בטבלת הפוטבול ליג צ'מפיונשיפ. בינואר 2017 חתם בוסטהאם יונייטד. ב-25 באוגוסט 2017 הושאל לאסטון וילה. לאחר עונה מוצלחת בוילה, בצ'מפיונשיפ, חזר מההשאלה לווסטהאם ולפרמייר ליג.

ב-8 בינואר 2021 חתם סנודגראס בוסט ברומיץ' אלביון לעונה וחצי.

בפברואר 2022 חתם בלוטון טאון עד לסיום העונה.

קריירה בינלאומית
----------------

סנודגראס שיחק בנבחרות הצעירים של סקוטלנד והחל משנת 2011 נמנה בסגל נבחרת סקוטלנד. ב-9 בפברואר 2011 ערך את הופעתו הבכורה בנבחרת הבוגרת בניצחון 0–3 על
צפון אירלנד. ב-11 באוגוסט 2011 כבש את שערו הראשון בניצחון 1–2 על דנמרק במשחק ידידות. ב-16 באוקטובר 2019 הודיע על פרישה מהנבחרת.

קישורים חיצוניים
----------------

ויקישיתוף מדיה וקבצים בנושא **רוברט סנודגראס** בוויקישיתוף
* רוברט סנודגראס, ברשת החברתית טוויטר
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
**Rous sarcoma virus** הוא נגיף מסוג רטרו-וירוס והוא האונקווירוס הראשון שתואר. נגיף זה אחראי לסרקומה בתרנגולות. כמו רטרו-וירוסים אחרים, נגיף זה הוא בעל גנום RNA המשועתק לאחור ל-cDNA לפני שעובר אינטגרציה ל-DNA של התא המארח.

הנגיף תואר לראשונה על ידי פייטון רוס ב-1911 בעת שעבד באוניברסיטת רוקפלר בניו יורק. רוס הזריק לתרנגולת בריאה תסנין חופשי מתאים שלקח מגידול בתרנגולת אחרת, ומצא כי התסנין יכול לגרום להתפתחות סרטן בתרנגולת הבריאה. הגידול היה מורכב מתאים של רקמת חיבור (סרקומה). על גילוי זה זכה רוס ב-1966 בפרס נובל.

על פי מיון בולטימור RSV שייך לקבוצת נגיפי VI, נגיפי RNA בעלי גנום מובן (sense +) שיש שלהם DNA ביניים במחזור החיים. 

ל-RSV שלושה גנים:

* gag - מקודד חלבונים של הקפסיד
* pol - מקודד רוורס טרנסקריפטאז
* env - מקודד לחלבוני המעטפת הנגיפית
* src - מקודד לטירוזין קינאז שמוסיף קבוצות פוספט לחומצת האמינו טירוזין בחלבוני התא המארח.

לרוב רטרו-וירוסים שעוברים רקומבינציה מאבדים חלק מהגנום שלהם בתהליך כך שהם לא יכולים ליצור ויריונים חדשים בעצמם, אך במקרה זה הגנום של הווירוס נשמר.

בגנום של RSV יש רצפי LTR, המאפשרים את האינטגרציה שלו לגנום התא המארח וכן תורמים לביטוי יתר של הגנים של RSV.

הגן src יכול לגרום לגדילה לא מבוקרת של תאים והוא אונקוגן. נמצא כי גן זה מופיע בממלכת בעלי החיים עם רמות גבוהות של שימור בין מינים. הגן נרכש על ידי RSV, ונכנס לגנום שלו, וכך מעניק לו את היכולת לגרום למיטוזה לא מבוקרת של תאי המארח. גן זה אינו חיוני לפרוליפרציה של RSV, אולם מגביר מאוד את הווירולנטיות שלו.

קישורים חיצוניים
----------------

ויקישיתוף מדיה וקבצים בנושא **Rous sarcoma virus** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* NCBI
* GBIF
 |
**איור 1:** חלקי הגולגולת של טריצרטופס: חלקים 3,4,5 מרכיבים את העטרה, שבניגוד לסוגים אחרים של צרטופסיים לא הייתה בעלת חללים או "חלונות".
**איור 2:** הגולגולת של סטירקוזאורוס עטורת הזיזים הארוכים דמויי הקרניים אך בעלת שני "חלונות" בעטרה עצמה.
**איור 3:** מספר צרטופסיים עם עטרות מקושטות ועליהן דוגמאות גאומטריות צבעוניות. העטרה שימשה גם לצרכים חברתיים.
בדינוזאורים ממשפחת ה**צרטופסיים** ישנה בליטה גרמית גדולה דמוית מניפה בחלק האחורי של הגולגולת הנקראת **frill** ובעברית גם **עטרה**, **עטרת**, **צווארון**, **מניפת עצם**, **קולר עצם** או **ציצית**.

מבנה וחלקי העטרה
----------------

באיור 1 מוצגים חלקי הגולגולת של טריצרטופס. העטרה מורכבת מחלקים 3,4,5. החלק העליון והמרכזי של העטרה (3) נקרא parietal ומשני צידיו נמצאו עצמות ה-squamosal (באיור 1 מסומנים ב-5). את העטרה הקיפו לרוב בליטות עצם משוננות קטנות הנקראות epoccipitals (באיור 1 מסומנים ב-4), שאופיין, צורתן וגודלן השתנה בין הסוגים השונים של הצרטופסיים ולעיתים אף נעדרו כליל. צורת העטרה השתנתה באופן ניכר בין הסוגים השונים של הצרטופסיים והיא אחד המאפיינים הבולטים של כל סוג.

ברוב מיני הצרטופסיים בין ה-parietal לעצמות ה-squamosal היו חללים גדולים, המכונים "חלונות" או parietal fenestrae (ראו למשל איור 2). מטרת החלונות הייתה להקל את המשקל העצום של הגולגולת ולהקל את תנועת הראש. חללים אלו בגולגולת היו מכוסים בעור ועל כן נראו כשקעים צבעוניים על הדינוזאור החי.

כיום סבורים המדענים שהעור של העטרות עוטר בדוגמאות צבעוניות שונות (ראו איור 3).

תפקיד העטרה
-----------

החוקרים מאמינים שהקרניים והעטרה שימשו למספר מטרות:

* אמצעי הגנה כנגד טורפים כמו הטירנוזאוריים.
* אמצעי תקשורת בין חברי העדר.
* אמצעי להתגושש עם זכרים אחרים על נקבות או על טריטוריה (בדומה לאיילים בימינו).
* אמצעי חיזור.
* סמל מעמד ששיקף (או קבע) את מעמדו של הפרט בעדר.
* עוגן לשרירי הלסת.
* אמצעי לוויסות הטמפרטורה.

רוב הצרטופסיים חיו בעדרים. אישושים לכך נמצאו במצבורי מאובנים בהם נתגלו מספר רב של פרטים באותו אזור ושכבת סלע. הקרניים והעטרה שימשו כנראה גם לצרכים חברתיים בתוך ומחוץ לעדר (כגון חיזור או מאבק על שליטה בין זכרים) ולא רק להגנה מפני טורפים. הצרטופסיים נופפו בעטרה ובקרניהם כדי לאותת לזכרים יריבים וכאשר זה לא עזר ייתכן שגם נלחמו בהם בדו-קרב נגיחות, דחיפות ושילוב קרניים, כפי שנעשה בקרב תאו בימינו. בעוד העטרות של הטריצרטופסים מוצקות עבות וחזקות, עטרות של צרטופסיים אחרים הן דקות ומקושטות בזיזים ודוגמאות שונות ובעלות "חלונות" גדולים, דבר שמפחית את ערכן כמגן לצוואר. עובדה זו, והמגוון הרחב של קישוטי העטרה מרמז שעיקר תפקידה של העטרה (בנוסף לעיגון שרירי הלסת) היה לצרכים חברתיים בעדר וחיזור. ככל הנראה, העטרה עוטרה בצבעים ו"ציורים" צבעוניים שונים והיוותה מפגן ראווה מרשים.

לקריאה נוספת
------------

* פרופסור פיטר דודסון, **The Horned Dinosaurs**, הוצאת פרינסטון
**פליפה "פפה" מוניוס קפמס** (בספרדית: **Felipe "Pepe" Muñoz Kapamas**; ‏ נולד ב-3 בפברואר 1951) הוא שחיין מקסיקני בעבר. אלוף אולימפי במשחה ל-200 מטר חזה. השחיין המקסיקני היחידי שזכה במדליית זהב אולימפית. כמו כן משמש כנשיא הוועד האולימפי של מקסיקו משנת 2008.

ביוגרפיה
--------

מוניוס נולד במקסיקו סיטי. אביו נולד באגואסקליינטס ואמו, שהיא ממוצא יווני נולדה בריו פריו שבמקסיקו.

### אלוף אולימפי

באולימפיאדת מקסיקו סיטי (1968) זכה מוניוס במדליית זהב במשחה ל-200 מטר חזה בתוצאה של 2:28.7 דקות, לפני ולדימיר קוזינסקי מברית המועצות (2:29.2 דקות) ובריאן ג'וב מארצות הברית (2:29.9 דקות). נוסף לכך, הוא סיים במקום עשירי במשחה ל-100 מטר חזה בתוצאה של 1:09.4 דקות ובמקום 12 במשחה שליחים 4x100 מטר מעורב בתוצאה של 4:10.0 דקות, את סגנון החזה הוא שחה ב"זינוק שליחים" בתוצאה של 1:08.8 דקות. 

במשחקי מרכז אמריקה והקריביים שנערכו בפנמה סיטי שבפנמה בשנת 1970 זכה מוניוס ב-5 מדליות, מהן 3 זהב ו-2 כסף, במשחה ל-100 מטר חזה (1:10.1 דקות), במשחה ל-200 מטר חזה (2:27.7 דקות) ובמשחה שליחים 4x100 מטר מעורב (4:10.4 דקות). מדליות כסף במשחה ל-200 מטר מעורב אישי (2:16.8 דקות) ובמשחה ל-400 מטר מעורב אישי (4:52.0 דקות).

במשחקים הפאן-אמריקאיים שנערכו בסנטיאגו דה קאלי שבקולומביה בשנת 1971 זכה מוניוס בשתי מדליות, כסף וארד. מדליית כסף במשחה ל-200 מטר חזה בתוצאה של 2:27.22 דקות ומדליית ארד במשחה ל-200 מטר מעורב אישי בתוצאה של 2:16.28 דקות.

באולימפיאדת מינכן (1972) סיים מוניוס במקום חמישי במשחה ל-200 מטר חזה בתוצאה של 2:26.44 דקות ולא הצליח להגן על תוארו. בשלב המוקדמות הוא קבע תוצאה של 2:25.99 דקות. נוסף לכך, הוא סיים במקום 19 במשחה ל-100 מטר חזה בתוצאה של 1:08.95 דקות ובמקום 13 במשחה שליחים 4x100 מטר מעורב בתוצאה של 4:05.61 דקות, את סגנון החזה הוא שחה ב"זינוק שליחים" בתוצאה של 1:08.05 דקות. 

במשחקי מרכז אמריקה והקריביים שנערכו בסנטו דומינגו שברפובליקה הדומיניקנית בשנת 1974 זכה מוניוס ב-3 מדליות, 2 זהב ו-1 כסף. במשחה ל-100 מטר חזה (1:08.39 דקות) ובמשחה ל-200 מטר חזה (2:28.84 דקות). מדליית כסף במשחה ל-200 מטר מעורב אישי (2:15.33 דקות).

קישורים חיצוניים
----------------

* פליפה מוניוס, באתר olympedia.org

הערות שוליים
------------

1. 1 2  Central American and Caribbean Games, results
2. ↑  PAN AMERICAN GAMES - SWIMMING AND DIVING, באתר gbrathletics

|  אלופים אולימפיים - משחה ל-200 מטר חזה (גברים) |
| --- |
| 

|  |
| --- |
| 1908: פרדריק הולמן בריטניהבריטניה • 1912: ולטר בתה גרמניהגרמניה • 1920: הוקאן מאלמרוט שוודיהשוודיה • 1924: רוברט סקלטון ארצות הבריתארצות הברית • 1928: יושיוקי צורוטה יפןיפן • 1932: יושיוקי צורוטה יפןיפן • 1936: טצואו המורו יפןיפן • 1948: ג'ו ורדור ארצות הבריתארצות הברית • 1952: ג'ון דייוויס אוסטרליהאוסטרליה • 1956: מאסארו פורוקאווה יפןיפן • 1960: ויליאם מוליקן ארצות הבריתארצות הברית • 1964: איאן או'בריאן אוסטרליהאוסטרליה • 1968: פליפה מוניוס מקסיקומקסיקו • 1972: ג'ון הנקן ארצות הבריתארצות הברית • 1976: דייוויד וילקי בריטניהבריטניה • 1980: רוברטאס זולפה ברית המועצותברית המועצות • 1984: ויקטור דייוויס קנדהקנדה • 1988: יוז'ף סאבו הונגריההונגריה • 1992: מייק בארומן ארצות הבריתארצות הברית • 1996: נורברט רוז'ה הונגריההונגריה • 2000: דומניקו פיורבנטי איטליהאיטליה • 2004: קוסוקה קיטאג'ימה יפןיפן • 2008: קוסוקה קיטאג'ימה יפןיפן • 2012: דניאל גיורטה הונגריההונגריה • 2016: דמיטרי בלנדין קזחסטןקזחסטן • 2020: זאק סטבלטי-קוק אוסטרליהאוסטרליה |

 |
**טירת ליניארס** (בפורטוגזית: **Castelo de Linhares da Beira**) היא טירה מימי הביניים בליניארס (רו'), המועצה העירונית סלוריקו דה ביירה (אנ'), מחוז גווארדה (אנ'), פורטוגל. הטירה נחשבת כאתר מורשת תרבותית ואנדרטה לאומית בפורטוגל.

היסטוריה
--------

טירת ליניארס נבנתה בסגנון גותי בין סוף המאה ה-11 לתחילת המאה ה-12. הטירה נמצאת בין שני מגדלי שמירה עשויים מסלע. יש בה שני מגדלים, שביניהם יש חומה. בתוך הטירה, נמצאים מבצר, מגדל שעון, וארבעה שערים.

טירת ליניארס היא מבנה מלבני. אחד ממגדלי השמירה של הטירה הוא הנקודה הגבוהה ביותר שנבנתה לצורך הגנה בפורטוגל. בקירות היו פתחים ליריית חצים לעבר אויבים. המרפסות של הטירה נוספו במהלך המאה ה-14.

מגדל השעון שנמצא בטירת ליניארס, התווסף במהלך הרפורמות הגותיות של המלך דיניש (המאה ה-13) והמלך פרננדו הראשון (המאה ה-14).

קישורים חיצוניים
----------------

ויקישיתוף מדיה וקבצים בנושא **טירת ליניארס** בוויקישיתוף
* טירת ליניארס, המנהל הכללי למורשת תרבות

הערות שוליים
------------

1. ↑  "Descobrir o castelo da Aldeia Histórica de Linhares da Beira - Aldeias Históricas de Portugal". *Aldeias Históricas de Portugal* (בEuropean Portuguese). 2019-03-09. נבדק ב-2020-10-09.
2. ↑  O Castelo de Linhares da Beira, Portal Municipal de Celorico da Beira (ב־European Portuguese)
3. ↑  Fortalezas.org > Fortificação > Castelo de Linhares, fortalezas.org

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"טירת ליניארס"**.